
82                                                                                                                                    DR 31.10.2016                                    

 

■1740 

Di bawah kepimpinan Yang Amat Berhormat mantan Menteri Besar Tan Sri Khalid 
Ibrahim, pada 26 Februari 2014, Majlis Mesyuarat Kerajaan Negeri melalui Mesyuarat 
8/2014 telah menolak permohonan Salak Land Development Sdn. Bhd. untuk menukar 
tanah tersebut daripada status pertanian kepada komersial. Justeru itu timbul persoalan 
mengapa Menteri Besar ketika ini telah meluluskan permohonan pertukaran status tanah 
terbabit daripada pertanian kepada tanah berstatus pembangunan dan pemilikan tanah 
terbabit juga telah bertukar milik daripada Syarikat Salak Land Development Sdn. Bhd. 
kepada Syarikat Gamuda Berhad dengan harga RM784 juta.   

 Di sini saya ingin bertanya, di manakah, apakah status tanah tersebut, dan apakah 
dengan pertukaran khususnya tanah tersebut boleh menyebabkan ekosistem yang ada di 
kawasan tersebut? Ini kerana alam merupakan khazanah yang tidak ternilai dan jika 
dibandingkan dengan nilai keuntungan yang bakal diperolehi. Oleh sebab itu, ia harus 
dijaga demi mengekalkannya sebagai warisan sejagat untuk dikecapi oleh generasi yang 
akan datang.   

Tuan Yang di-Pertua, seterusnya saya ingin merujuk kepada soal kawalan harga 
barang dan menangani isu subsidi diesel. Terbaru, Kementerian Perdagangan Dalam 
Negeri, Koperasi dan Kepenggunaan telah mengumumkan akan melaksanakan 
rasionalisasi subsidi minyak masak yang telah menimbulkan kegusaran dan juga 
kekecohan apabila jangkaan harga minyak masak akan dinaikkan ataupun ditambah pula 
dengan sikap peniaga yang menyorokkan stok minyak masak sedia ada bagi mengaut 
keuntungan yang lebih.  

 Tuan Yang di-Pertua, sehubungan dengan itu saya ingin mencadangkan agar 
pihak kerajaan harus bertindak segera agar tidak timbul keadaan yang panik sehingga 
menyebabkan bekalan minyak masak berkurangan di pasaran.  Sasaran harus ditetapkan 
oleh pihak KPDNKK agar tindakan awal dapat diambil bagi membendung kenaikan harga 
barang yang saya lihat ada kalanya boleh menyebabkan keresahan rakyat.  

Berkaitan isu penyelewengan subsidi diesel, seharus jangan hanya dituding jari 
kepada Lembaga Kemajuan Ikan Malaysia semata-mata dan nelayan. Bagi saya, bila kita 
ingin membanteras secara efektif, saya ingin mencadangkan agihan subsidi diesel tersebut 
dilakukan oleh agensi penguatkuasaan bagi menjamin ketelusan dan pemantauan yang 
berkesan ke atas diesel yang diberikan oleh kerajaan dan bukan hanya kepada nelayan 
tetapi semua agensi-agensi penguatkuasaan di perairan Malaysia harus dipantau oleh 
mana-mana agensi yang bertugas dalam usaha membanteras ketirisan dan sebagainya. 

 Tuan Yang di-Pertua, saya juga ingin merujuk kepada bajet Kementerian 
Pengajian Tinggi. Saya lihat penurunan sebanyak 8.52 peratus adalah selaras dengan 
blueprint Pelan Pembangunan Pendidikan Tinggi Malaysia, dan saya juga ingin melihat 
bahawa ada cadangan supaya lulusan TVET dapat diberikan laluan kedua terutamanya 
untuk melanjutkan pengajian ke peringkat tertinggi. Ini penting Tuan Yang di-Pertua, kerana 
saya lihat keluhan daripada generasi muda yang mungkin tidak ada peluang untuk mereka 
melanjutkan pengajian ke peringkat tertinggi. Lulusan teknikal dan vokasional ini harus 
menjadi satu kekuatan bagi kerajaan memberikan satu garis panduan sama ada 
memberikan satu laluan baru pada mereka untuk mereka terus melanjutkan pengajian ke 
peringkat yang tertinggi. Jangan dibiarkan mereka dengan hanya memberikan harapan 
tetapi bagaimanakah kaedah untuk mengisi harapan tersebut.   

Tuan Yang di-Pertua, sekali lagi saya mengucapkan berbanyak-banyak terima 
kasih kepada pihak kerajaan dan dengan ini Kuala Selangor menyokong bajet yang telah 
dibentangkan oleh Yang Amat Berhormat Pekan. Terima kasih.   

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Sungai Petani.  

 

5.44 ptg. 

Dato’ Johari bin Abdul [Sungai Petani]: Assalamualaikum warahmatullahi taala 
wabarakatuh, dan salam sejahtera. Terima kasih Yang Berhormat Tuan Yang di-Pertua. 

 



#1740 Di bawah kepimpinan Yang Amat Berhormat mantan Menteri Besar Tan Sri Khalid Ibrahim, pada 26 Februari 2014, Majlis Mesyuarat Kerajaan Negeri melalui Mesyuarat 8/2014 telah menolak permohonan Salak Land Development Sdn. Bhd. untuk menukar tanah tersebut daripada status pertanian kepada komersial. Justeru itu timbul persoalan mengapa Menteri Besar ketika ini telah meluluskan permohonan pertukaran status tanah terbabit daripada pertanian kepada tanah berstatus pembangunan dan pemilikan tanah terbabit juga telah bertukar milik daripada Syarikat Salak Land Development Sdn. Bhd. kepada Syarikat Gamuda Berhad dengan harga RM784 juta. Di sini saya ingin bertanya, di manakah, apakah status tanah tersebut, dan apakah dengan pertukaran khususnya tanah tersebut boleh menyebabkan ekosistem yang ada di kawasan tersebut? Ini kerana alam merupakan khazanah yang tidak ternilai dan jika dibandingkan dengan nilai keuntungan yang bakal diperolehi. Oleh sebab itu, ia harus dijaga demi mengekalkannya sebagai warisan sejagat untuk dikecapi oleh generasi yang akan datang. Tuan Yang di-Pertua, seterusnya saya ingin merujuk kepada soal kawalan harga barang dan menangani isu subsidi diesel. Terbaru, Kementerian Perdagangan Dalam Negeri, Koperasi dan Kepenggunaan telah mengumumkan akan melaksanakan rasionalisasi subsidi minyak masak yang telah menimbulkan kegusaran dan juga kekecohan apabila jangkaan harga minyak masak akan dinaikkan ataupun ditambah pula dengan sikap peniaga yang menyorokkan stok minyak masak sedia ada bagi mengaut keuntungan yang lebih. Tuan Yang di-Pertua, sehubungan dengan itu saya ingin mencadangkan agar pihak kerajaan harus bertindak segera agar tidak timbul keadaan yang panik sehingga menyebabkan bekalan minyak masak berkurangan di pasaran. Sasaran harus ditetapkan oleh pihak KPDNKK agar tindakan awal dapat diambil bagi membendung kenaikan harga barang yang saya lihat ada kalanya boleh menyebabkan keresahan rakyat. Berkaitan isu penyelewengan subsidi diesel, seharus jangan hanya dituding jari kepada Lembaga Kemajuan Ikan Malaysia semata-mata dan nelayan. Bagi saya, bila kita ingin membanteras secara efektif, saya ingin mencadangkan agihan subsidi diesel tersebut dilakukan oleh agensi penguatkuasaan bagi menjamin ketelusan dan pemantauan yang berkesan ke atas diesel yang diberikan oleh kerajaan dan bukan hanya kepada nelayan tetapi semua agensi-agensi penguatkuasaan di perairan Malaysia harus dipantau oleh mana-mana agensi yang bertugas dalam usaha membanteras ketirisan dan sebagainya. Tuan Yang di-Pertua, saya juga ingin merujuk kepada bajet Kementerian Pengajian Tinggi. Saya lihat penurunan sebanyak 8.52 peratus adalah selaras dengan blueprint Pelan Pembangunan Pendidikan Tinggi Malaysia, dan saya juga ingin melihat bahawa ada cadangan supaya lulusan TVET dapat diberikan laluan kedua terutamanya untuk melanjutkan pengajian ke peringkat tertinggi. Ini penting Tuan Yang di-Pertua, kerana saya lihat keluhan daripada generasi muda yang mungkin tidak ada peluang untuk mereka melanjutkan pengajian ke peringkat tertinggi. Lulusan teknikal dan vokasional ini harus menjadi satu kekuatan bagi kerajaan memberikan satu garis panduan sama ada memberikan satu laluan baru pada mereka untuk mereka terus melanjutkan pengajian ke peringkat yang tertinggi. Jangan dibiarkan mereka dengan hanya memberikan harapan tetapi bagaimanakah kaedah untuk mengisi harapan tersebut. Tuan Yang di-Pertua, sekali lagi saya mengucapkan berbanyak-banyak terima kasih kepada pihak kerajaan dan dengan ini Kuala Selangor menyokong bajet yang telah dibentangkan oleh Yang Amat Berhormat Pekan. Terima kasih. Timbalan Yang di-Pertua [Datuk Seri Dr. Ronald Kiandee]: Yang Berhormat Sungai Petani. 5.44 ptg. Dato' Johari bin Abdul [Sungai Petani]: Assalamualaikum warahmatullahi taala wabarakatuh, dan salam sejahtera. Terima kasih Yang Berhormat Tuan Yang di-Pertua.